ਐਨੀ ਸੁਲਿੰਗ
ਐਨੀ ਸੁਲਿੰਗ (ਜਨਮ 12 ਅਕਤੂਬਰ 1976 ਤਾਰਤੁ ਵਿੱਚ) ਇੱਕ ਇਸਟੋਨੀਅਨ ਸਿਆਸਤਦਾਨ ਅਤੇ ਰਿਗੀਕੋਗੂ ਦੀ ਇੱਕ ਮੈਂਬਰ ਹੈ। ਉਹ ਇਸਟੋਨੀਅਨ ਰਿਫਾਰਮ ਪਾਰਟੀ ਦੀ ਮੈਂਬਰ ਵਜੋਂ ਟਾਰਟੂ ਹਲਕੇ ਦੀ ਨੁਮਾਇੰਦਗੀ ਕਰਦੀ ਹੈ। 2005 ਅਤੇ 2006 ਦੇ ਵਿਚਕਾਰ, ਸੁਲਿਨ ਨੇ ਐਸਟੋਨੀਆ ਦੇ ਯੂਰੋ ਤਬਦੀਲੀ ਪ੍ਰੋਜੈਕਟ 'ਤੇ ਵਿੱਤ ਮੰਤਰਾਲੇ ਲਈ ਕੰਮ ਕੀਤਾ। 2009 ਅਤੇ 2014 ਦੇ ਵਿਚਕਾਰ, ਸੁਲਿੰਗ ਮੈਕਰੋ-ਇਕਨਾਮਿਕਸ ਨਾਲ ਅਤੇ CO2 ਕੋਟਾ ਵਪਾਰ ਸਬੰਧਤ ਮਾਮਲਿਆਂ ਵਿੱਚ ਪ੍ਰਧਾਨ ਮੰਤਰੀ ਐਂਡਰਸ ਐਨਸਿਪ ਦੇ ਸਲਾਹਕਾਰ ਸੀ। ਉਸ ਨੂੰ 2011 ਵਿੱਚ ਪੋਸਟਾਈਮਜ਼ ਦੁਆਰਾ CO2 ਕੋਟੇ ਦੀ ਵਿਕਰੀ ਸੰਬੰਧੀ ਉਸਦੇ ਕੰਮ ਲਈ "ਪਰਸਨ ਆਫ ਦ ਈਅਰ" ਨਾਮ ਦਿੱਤਾ ਗਿਆ ਸੀ। ਮਾਰਚ 2014 ਵਿੱਚ, ਸੁਲਿੰਗ ਨੂੰ ਤਾਵੀ ਰਾਇਵਾਸ ਦੀ ਪਹਿਲੀ ਕੈਬਨਿਟ ਵਿੱਚ ਵਿਦੇਸ਼ੀ ਵਪਾਰ ਅਤੇ ਉੱਦਮਤਾ ਮੰਤਰੀ ਨਿਯੁਕਤ ਕੀਤਾ ਗਿਆ ਸੀ। 2015 ਦੀਆਂ ਸੰਸਦੀ ਚੋਣਾਂ ਵਿੱਚ, ਸੁਲਿੰਗ 4,197 ਵੋਟਾਂ ਨਾਲ ਰਿਗੀਕੋਗੂ ਲਈ ਚੁਣੀ ਗਈ ਸੀ।